cyanic-selkie/wikianc huggingface dataset:
চেরি উইলসন
চেরি উইলসন (জন্মনাম- রোজমেরি বার্ডিক) ছিলেন একজন আমেরিকান ঔপন্যাসিক যিনি পশ্চিমা ধারায় কাজ করার জন্য পরিচিত ছিলেন। তার বেশ কয়েকটি বই থেকে হলিউডের চলচ্চিত্র নির্মিত হয়েছিল।
জীবনালেখ্য
চেরির জন্ম মার্কিন যুক্তরাষ্ট্রের পেন্সিল্‌ভেনিয়ায় ফ্র্যাঙ্ক বার্ডিক এবং আন্না উডবারি দম্পতির ঘরে। ১৬ বছর বয়সে পশ্চিমে সরে যাওয়ার পরে তিনি সাংবাদিকতার কাজ শুরু করেছিলেন; 'রিপাবলিক ওয়াশিংটন'-এর জার্নাল মাইনারে ২০০ এরও বেশি সংস্করণে "চেরির কর্নার" নামে তাঁর একটি কলাম ছিল। তিনি ১৯১০-এর দশকে রবার্ট উইলসনকে বিয়ে করেছিলেন এবং এই জুটি বসতবাড়ি নির্মাণ, খনির কাজ, বুনো মস্তংকে প্রশিক্ষণ দেওয়া ইত্যাদি কাজে জড়িত ছিল।
১৯২০ এর দশকে তিনি যে পশ্চিমা উপন্যাসগুলি রচনা শুরু করেছিলেন সেগুলিতে তিনি এই অভিজ্ঞতাগুলোর কথা উল্লেখ করেছিলেন উপন্যাস ছাড়াও তিনি শতাধিক ছোট গল্প লিখেছিলেন। তাঁর বেশ কয়েকটি বই চলচ্চিত্রে পরিণত হয়েছিল (বাক জোন্স সিরিজের বেশ কয়েকটি সহ), যদিও উইলসন বলেছিলেন যে এসব চলচ্চিত্রের প্রযোজনায় তাঁর কোনও অংশ নেই। তিনি দ্য আরিজোনা ডেইলি স্টারের এক প্রতিবেদককে বলেছিলেন, "আমি অন্য কারও কাজের কৃতিত্ব নিতে চাই না"। "হলিউড তার প্রয়োজনীয়তাগুলো জানে এবং আমার নিজের অভিজ্ঞতা থেকে আমার অবশ্যই স্বীকার করতে হবে যে আমার গল্পগুলোর পরিবর্তনসমূহ সাধারণত চলচ্চিত্রের দৃষ্টিকোণ থেকে সেরা"।
ডিক টিল্ডসলে
রিচার্ড নোলেস টিল্ডসলে (Dick Tyldesley; জন্ম: ১১ মার্চ, ১৮৯৭ - মৃত্যু: ১৭ সেপ্টেম্বর, ১৯৪৩) ল্যাঙ্কাশায়ারের ওয়েসথটন এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯২৪ থেকে ১৯৩০ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ার দলের প্রতিনিধিত্ব করেন। দলে তিনি মূলতঃ লেগ ব্রেক বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করতেন ডিক টিল্ডসলে।
শৈশবকাল
পরিবারের চার ভ্রাতার সর্বকনিষ্ঠ ও একমাত্র জীবিত ছিলেন তিনি ও সকলেই ল্যাঙ্কাশায়ারের পক্ষে প্রথম-শ্রেণীর ক্রিকেট খেলায় অংশ নিয়েছিলেন। তারা প্রত্যেকেই ওল্ড ট্রাফোর্ডের মাঠকর্মীর দায়িত্ব পালন করেছেন। তবে, ওরস্লি পরিবারের দুই ভ্রাতা জনি টিল্ডসলে ও আর্নেস্ট টিল্ডসলের সাথে তাদের কোন আত্মীয়তার সম্পর্ক ছিল না।
স্বীয় পিতা জে. ডি. টিল্ডসলে ওয়েসথটন ক্লাবের পেশাদার খেলোয়াড় ছিলেন। পুত্রদেরকে ক্রিকেট খেলায় হাতেখড়ি দেন। তন্মধ্যে, ডিক উচ্চমানের ক্রীড়াশৈলী প্রদর্শন করেন। শৈশবকালেই নিয়মিতভাবে জালবদ্ধ ঘেরা স্থানে অনুশীলন করতেন। স্পিনে দক্ষ হয়ে উঠেন, পেসে বৈচিত্রতা আনেন। ফলশ্রুতিতে, ১৯১৯ সালে ল্যাঙ্কাশায়ারের পক্ষে খেলার জন্যে যাচাই-বাছাইয়ে অংশ নেন। প্রথম বিশ্বযুদ্ধের পর কাউন্টি খেলাগুলো দুই-দিনে নিয়ে আসা হয়েছিল।
প্রথম-শ্রেণীর ক্রিকেট
১৯১৯ সাল থেকে ১৯৩৫ সাল পর্যন্ত ডিক টিল্ডসলের প্রথম-শ্রেণীর খেলোয়াড়ী জীবন চলমান ছিল। ডিক টিল্ডসলে ১৯১৯ সালে প্রথমবারের মতো ল্যাঙ্কাশায়ারের পক্ষে খেলেন। হ্যারি ডিনের দূর্বলমানের ক্রীড়াশৈলী প্রদর্শন ও লরেন্স কুকের সেনাবাহিনীতে অবস্থানের ফলে ধীরগতিসম্পন্ন বোলার হিসেবে দলে নিয়মিতভাবে খেলার সুযোগ পান। তাসত্ত্বেও নিখুঁত নিশানা বরাবর বল ফেলতে সক্ষমতা দেখান। শুরুরদিকে খুব কমই বলে স্পিন আনতে পারতেন। ফলে, পোতানো উইকেটে তেমন প্রভাব বিস্তার করতে পারতেন না। তার বয়সীদের তুলনায় জ্যেষ্ঠ মনে হতো। তবে, ওজনের কারণে ক্লান্তিবিহীন অবস্থায় দীর্ঘক্ষণ বোলিং করতে পারতেন। মাঝারিমানের উচ্চতার অধিকারী ছিলেন। সহজাত ভঙ্গীমায় বলকে শূন্যে ভাসাতেন। টপ স্পিনের ব্যবহারে প্রায়শঃই আম্পায়ারের কাছ থেকে লেগ বিফোর উইকেটের আবেদনে সাড়া পেতেন।
ল্যাঙ্কাশায়ারের বোলিং আক্রমণের অন্যতম গুরুত্বপূর্ণ ভূমিকা পালন করেছেন। ১৯২১ সালের মধ্যে ল্যাঙ্কাশায়ারের অন্যতম শীর্ষস্থানীয় বোলারে পরিণত হন। ১৯২২ সালে পোতানো উইকেটে অধিক স্পিন আনতে সক্ষম হন। এ মৌসুমে প্রথম-শ্রেণীর শত উইকেট লাভের মাইলফলক স্পর্শ করেন। এছাড়াও, ওল্ড ট্রাফোর্ডে নটিংহ্যামশায়ারের বিপক্ষে ১০৫ রানের ইনিংস খেলেন। ল্যাঙ্কাশায়ারের চতুর্থ শীর্ষস্থানীয় রান সংগ্রাহকে পরিণত হন। তবে, রান সংগ্রহের দিক থেকে চার্লস হলোস ও হ্যারি মেকপিসের চেয়ে অর্ধেকেরও কম রান ছিল তার। ১৯২২ সাল থেকে বেশ কয়েকবার প্রতি মৌসুমে কমপক্ষে শত উইকেট পেয়েছেন।
১৯২৩ সালে ১৫ রান গড়ে ১৪০ উইকেট পান। লিডসে ৬/১৮ লাভ করেন। পার্কিনের সহায়তা নিয়ে ইয়র্কশায়ার দলকে ৩৩ রানে গুটিয়ে দেন ও দল ২৪ রানে জয়ী হয়। ১৯২৪ সালের গ্রীষ্মকালে কেবলমাত্র একটি খেলা বৃষ্টিমুক্ত অবস্থায় অনুষ্ঠিত করা সম্ভব হয়। তাসত্ত্বেও, তিনি ধারাবাহিকভাবে দক্ষ ব্যাটসম্যানদেরকে হিমসিম খাওয়াতেন। ঘরোয়া ক্রিকেটে সুন্দর ক্রীড়াশৈলী প্রদর্শনের প্রেক্ষিতে ১৯২৫ সালের উইজডেন সংস্করণে অন্যতম বর্ষসেরা ক্রিকেটারের সম্মাননায় ভূষিত করা হয়।
ঐ গ্রীষ্মে তার গুরুত্বপূর্ণ ভূমিকা পালনের স্বীকৃতিস্বরূপ ১৯২৪-২৫ মৌসুমের অ্যাশেজ সিরিজে অংশগ্রহণের লক্ষ্যে ইংরেজ দলে অন্তর্ভুক্ত করা হয়। অস্ট্রেলিয়ার লৌহসম উইকেটে তার বল তেমন প্রভাব বিস্তারে সক্ষম হয়নি। সমগ্র সফরে ৪১ গড়ে উইকেট পেয়েছেন যা ইংল্যান্ডের মাটিতে রেকর্ডের চেয়ে স্মরণকালের বৈপরীত্য চিত্র ছিল। তবে, দেশে ফিলে ডিক টিল্ডসলে ঠিকই বোলার হিসেবে হিসেবে অত্যন্ত ভালোমানের বোলিং করেন। ১৯২৭ ও ১৯২৮ সালে কিছুটা পিছিয়ে গেলেও ১৯২৯ সালে বোলিং গড়ে শীর্ষস্থানে অবস্থান করেন। অত্যন্ত শুষ্ক গ্রীষ্মকালে তার বোলিং মোকাবেলা করা বেশ দূরূহ হয়ে পড়ে। অস্ট্রেলীয় পেসার টেড ম্যাকডোনাল্ডকে সাথে নিয়ে বোলিং আক্রমণ পরিচালনা করে।
১৯২৬ থেকে ১৯২৮ সালে ল্যাঙ্কাশায়ারকে হ্যাট্রিক চ্যাম্পিয়নশীপের শিরোপা এনে দেন। এ তিন বছরে টেড ম্যাকডোনাল্ড ৪৮৪ ও ডিক টিল্ডসলে ৩০৩ উইকেট পান। তবে, টিল্ডসলে বোলিং গড়ে এগিয়েছিলেন। কিন্তু, ব্যাটসম্যান হিসেবে ঐ পর্যায়ে তেমন সুবিধে করতে পারেননি। ১৯২৬ সালের পর মাত্র দুইবার পঞ্চাশোর্ধ্ব রান করেছিলেন।
১৯৩০ সালে ১৫ রানেরও কম খরচায় ১২১ উইকেট নিয়ে কাউন্টি দলের সর্বোচ্চ উইকেট শিকারীতে পরিণত হন ও গত পাঁচ বছরে ল্যাঙ্কাশায়ারকে চতুর্থবারের মতো শিরোপা জয় করতে ভূমিকা রাখেন। দীর্ঘ বাইশ বছর পর ১৯২৬ সালে এ. সি. ম্যাকলারেনের নেতৃত্বে পাঁচ মৌসুমের মধ্যে চারবার শিরোপা জয় করে। তাকে পুনরায় টেস্ট দলে অন্তর্ভুক্ত করা হয়। তবে, মাঝারিমানের সফলতা পেয়েছিলেন। ১৯৩০ সালে আর্থিক সুবিধা গ্রহণের খেলার জন্যে মনোনীত হন তিনি। ওল্ড ট্রাফোর্ডে প্রতিপক্ষীয় সারের বিপক্ষে ঐ খেলায় £২,০২৭ পাউন্ড স্টার্লিং লাভ করেন। তবে, একই সময়ে ট্রেন্ট ব্রিজে ইংল্যান্ড-অস্ট্রেলিয়ার মধ্যকার খেলা চলছিল। ১৯৩১ সাল পর্যন্ত ল্যাঙ্কাশায়ারের শীর্ষস্থানীয় বোলার ছিলেন। ১৯৩১ সালে পুনরায় ল্যাঙ্কাশায়ারের কার্যকরী বোলার হিসেবে নিজেকে উপস্থাপন করেন। ১৬ রানেরও কম গড়ে ১১৬ উইকেট পান। কিন্তু, এবার তার দল ষষ্ঠ স্থানে চলে যায়। বেশ কয়েক মৌসুম ব্যাট হাতেও সফলতা পেয়েছেন।
১৯২৬ থেকে ১৯৩০ সালে কাউন্টি চ্যাম্পিয়নশীপে একচ্ছত্র প্রভাববিস্তারকারী ইয়র্কশায়ারের সাফল্যের অগ্রযাত্রায় ব্যাঘাত সৃষ্টিতে প্রভূতঃ ভূমিকা রাখেন। কিন্তু, ১৯৩১ সালে বছরে £৪০০ পাউন্ড-স্টার্লিংয়ের নির্ধারিত বেতনে ঐকমত্য না হওয়ায় চলে আসেন। দূর্ভাগ্যবশতঃ ক্লাব কর্তৃপক্ষের সাথে শেষ মৌসুমে মতবিরোধের সৃষ্টি হয়েছিল ডিক টিল্ডসলের।
আন্তর্জাতিক ক্রিকেট
সমগ্র খেলোয়াড়ী জীবনে সাতটিমাত্র টেস্টে অংশগ্রহণ করেছেন ডিক টিল্ডসলে। ২৮ জুন, ১৯২৪ তারিখে লর্ডসে সফরকারী দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে তার। ১১ জুলাই, ১৯৩০ তারিখে লিডসে সফরকারী অস্ট্রেলিয়ার বিপক্ষে সর্বশেষ টেস্টে অংশ নেন তিনি।
১৯২৪ সালে দক্ষিণ আফ্রিকা দল ইংল্যান্ড গমন করে। পাঁচ টেস্টের ঐ সিরিজে চারটিতে যথেষ্ট সুবিধা পান। ঘরোয়া ক্রিকেটে সুন্দর ক্রীড়াশৈলী প্রদর্শনের প্রেক্ষিতে পরবর্তী শীতকালে এ. ই. আর. জিলিগানের নেতৃত্বাধীন ইংরেজ দলের সদস্যরূপে অস্ট্রেলিয়া গমনের জন্যে ডিক টিল্ডসলেকে মনোনীত করা হয়। কিন্তু, সেখানে তিনি খুব কমই সফলতার স্বাক্ষর রেখেছিলেন। মেলবোর্ন টেস্টেই কেবল তাকে খেলার সুযোগ দেয়া হয়। ব্যাট হাতে এক ও শূন্য রানে বিদেয় নেন এবং ৩৭ ওভার বোলিং করে ১৩৬ রান খরচায় কোন উইকেট পাননি।
১৯৩০ সালে অস্ট্রেলিয়া দল ইংল্যান্ড গমন করে। নটিংহামে ইংল্যান্ডের বিজয়ে ভূমিকা রাখেন ও লিডসে ড্র হয়। এ দুই খেলায় ৩৩ গড়ে সাতজন ব্যাটসম্যানকে আউট করেন। এরপর আর তাকে টেস্ট আঙ্গিনায় খেলতে দেখা যায়নি।
খেলার ধরন
সমগ্র প্রথম-শ্রেণীর খেলোয়াড়ী জীবনে ১৭.১৫ গড়ে ১,৫১৩ উইকেট ও ১৫.০৪ গড়ে ৬,৪২৪ রান তুলেন তিনি। তন্মধ্যে, ল্যাঙ্কাশায়ারের সদস্য থাকাকালীন ১,৪৪৭ উইকেট পেয়েছেন। কেবলমাত্র জনি ব্রিগস ও আর্থার মোল্ড তার তুলনায় এগিয়ে রয়েছেন। শর্ট লেগ অঞ্চলে অবস্থান করে ৩২৮ ক্যাচ তালুবন্দী করেছেন।
অবসর
কাউন্টি ক্রিকেট থেকে চলে আসার পর ন্যান্টউইচ দলকে নর্থ স্টাফোর্ডশায়ার ও ডিস্ট্রিক্ট লীগ চ্যাম্পিয়নশীপের শিরোপা জয়ে দুইবার ভূমিকা রাখেন। এছাড়াও, ১৯৩৪ সালে অ্যাক্রিংটনের সদস্য থাকাকালেও গুরুত্বপূর্ণ ভূমিকা রাখেন।
কয়েক বছর ল্যাঙ্কাশায়ার লীগে খেলেন। ১৯৩২ সালে হ্যাসলিংডেন, ১৯৩৩ সালে ইস্ট ল্যাঙ্কাশায়ার, ১৯৩৪ থেকে ১৯৩৫ সালে অ্যাক্রিংটন ও ১৯৩৬ সালে লোয়ারহাউজের পক্ষে চুক্তিবদ্ধ ছিলেন। এরপর ওয়েসথটনের উইনগেটসভিত্তিক ডগ এন্ড ফিজান্ট পানশালার স্বত্ত্বাধিকারী হন। ১৯৩৫ সালে ব্ল্যাকপুলে স্যার এল পার্কিন্সন্স একাদশ বনাম লিচেস্টারশায়ারের মধ্যকার আরও একটি প্রথম-শ্রেণীর খেলায় অংশ নেন। প্রায়শঃই অতিরিক্ত ওজন নিয়ে চলাচল করতেন।
ব্যক্তিগত জীবনে বিবাহিত ছিলেন তিনি। ১৯২২ সালে সুজানা লাভেটের সাথে পরিণয়সূত্রে আবদ্ধ হন। ১৭ সেপ্টেম্বর, ১৯৪৩ তারিখে মাত্র ৪৬ বছর বয়সে ল্যাঙ্কাশায়ারের বোল্টন এলাকার ওভার হাল্টনের স্ব-গৃহে ডিক টিল্ডসলের দেহাবসান ঘটে। বিভিন্ন সময়ে ডিক টিল্ডসলে ল্যাঙ্কাশায়ারীয় বোলিং সম্মাননায় সেসিল পার্কিন ও ই. এ. ম্যাকডোনাল্ডের সাথে যুক্ত ছিলেন। তবে, প্রত্যেকেই এখন মৃত। ১৯৩৭ সালে ম্যাকডোনাল্ড ও রিচার্ড টিল্ডসলের তিন মাস পূর্বে পার্কিন প্রয়াত হন।
একর
একর ক্ষেত্রফল পরিমাপের একটি একক যা বিভিন্ন পদ্ধতিতে এবং সাম্রাজ্যবাদ আমেরিকায় প্রচলিত পদ্ধতি হিসেবে নিরূপিত হয়। আন্তর্জাতিক একর এবং মার্কিনী একর - উভয়ই বর্তমানে বিশ্বের সর্বত্রই প্রচলিত আছে। একর সাধারণতঃ ভূ-ভাগে জমির পরিমাপ নির্ণয়ে ব্যবহার করা হয়। ১ একরে ৪,৮৪০ বর্গগজ বা ৪৩,৫৬০ বর্গফুট বা প্রায় ৪,০৪৬.৮৮ বর্গমিটার (০.৪০৪৬৮৬ হেক্টর)।(নিম্নে দেখুন)
মার্কিন যুক্তরাষ্ট্রের সার্ভে একর বা জরীপকৃত একর
মার্কিন যুক্তরাষ্ট্রের সার্ভে একর বা জরীপকৃত একর = ৪,০৪৬.৮৫৬৪২২৪ বর্গমিটার (প্রায়); মেণ্ডেনহল আদেশের মাধ্যমে এটির সঠিক মান (৪০৪৬১৩৫২৫৪২৬/১৫৪৯৯৯৬৯ বর্গমিটার) নিরূপিত হয় ইঞ্চির সাথে, যেখানে ১ মিটার = ৩৯.৩৭ ইঞ্চি।
সমমান হিসেবে একরের অন্যান্য একক
১ আন্তর্জাতিক একর নিম্নবর্ণিত মেট্রিক এককের সমানঃ-
১ মার্কিন সার্ভে একর সমানঃ-
১ একরকে নিম্নবর্ণিত প্রচলিত এককে রূপান্তরিত করা যায়ঃ-
১ আন্তর্জাতিক একর নিম্নবর্ণিত ভারতীয় এককে পরিণত হয়ঃ-
ঐতিহাসিক প্রেক্ষাপট
একর শব্দটি পুরনো ইংরেজি ‘এইসার’ থেকে এসেছে যার অর্থ হচ্ছে ‘উন্মুক্ত ভূমি’। সমার্থক শব্দ হিসেবে রয়েছে - নরওয়ের পশ্চিম উপকূলে একর এবং সুইডেনের একার, জার্মানীর একার, ল্যাটিন এগার এবং গ্রীক এগ্রোস।
পূর্বে একর নির্ণিত হতো এক খণ্ড জমিতে একদিনে একজন মানুষের সহযোগিতায় একটি ষাঁড় যতটুকু জমি খনন করতে পারতো তার উপর।
ম্যাট্রিক পদ্ধতি প্রচলনের পূর্বে ইউরোপের অনেক দেশই তাদের নিজস্ব পদ্ধতিতে একরকে প্রয়োগ করতো। ফলে এক দেশের সাথে অন্য দেশের মানদণ্ড একরূপ হতো না। এরই প্রেক্ষাপটে ফান্সে ১ একরে ৪,২২১ বর্গ মিটার চিহ্নিত করা হয়। উল্লেখ্য, শুধুমাত্র জার্মানীর বিভিন্ন প্রদেশে বিভিন্ন ধরনের একরের মানদণ্ড প্রচলিত ছিল।
ইংল্যান্ডে নিম্নের রাজা-রাজগণ কর্তৃক সংবিধিবদ্ধ ব্যবস্থা হিসেবে একরের মূল্যায়ন করা হয়ঃ- এডওয়ার্ড-১, এডওয়ার্ড-২, হেনরী-৮, জর্জ-৪ এবং ভিক্টোরিয়া আমলে ব্রিটিশ ওজন ও পরিমাপ অধ্যাদেশ, ১৮৭৮ অনুযায়ী ১ একর সমান ৪,৮৪০ বর্গগজ হিসেবে চিহ্নিত করা হয়।
ঐতিহাসিকভাবেই যুক্তরাজ্যের খামার এবং জমিগুলোর পরিমাপ একর (একর, রড এবং পার্চেজ) হিসেবে মূল্যায়িত হতো। এমনকি একরের পরিমাণ বেশি হলে তা সুবিধাজনক সময়ে বর্গমাইলের মর্যাদা লাভ করতো। যেমনঃ একজন জমির মালিক বলল যে, তার ৩২,০০০ একর জমি আছে, কিন্তু তা ৫০ বর্গমাইল নয়।
রীতি-প্রথা অনুযায়ী একরের ব্যবহার
রীতি-প্রথা অনুযায়ী একরকে খসড়া পরিমাপ হিসেবে উপরে বর্ণিত সমান আকারে পরিমিত হতো।
তথ্যসূত্র
ইংরেজি উইকিকে বাংলায় অনুবাদের একটি অণুপ্রয়াস মাত্র।
সাপছড়ি ইউনিয়ন
সাপছড়ি বাংলাদেশের রাঙ্গামাটি জেলার অন্তর্গত রাঙ্গামাটি সদর উপজেলার একটি ইউনিয়ন।
আয়তন
সাপছড়ি ইউনিয়নের আয়তন ৯,৬০০ একর (৩৮.৮৫ বর্গ কিলোমিটার)। এটি রাঙ্গামাটি সদর উপজেলার সবচেয়ে ছোট ইউনিয়ন।
জনসংখ্যা
২০১১ সালের পরিসংখ্যান অনুযায়ী সাপছড়ি ইউনিয়নের লোকসংখ্যা ৮,০০০ জন। এর মধ্যে পুরুষ ৪,৩০৪ জন এবং মহিলা ৩,৬৯৬ জন।
অবস্থান ও সীমানা
রাঙ্গামাটি সদর উপজেলার পশ্চিমাংশে সাপছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৭ কিলোমিটার। এ ইউনিয়নের দক্ষিণে মগবান ইউনিয়ন; পূর্বে রাঙ্গামাটি পৌরসভা, কাপ্তাই হ্রদ ও বন্দুকভাঙ্গা ইউনিয়ন; উত্তরে কুতুকছড়ি ইউনিয়ন এবং পশ্চিমে কাউখালী উপজেলার ঘাগড়া ইউনিয়ন অবস্থিত।
প্রশাসনিক কাঠামো
সাপছড়ি ইউনিয়ন রাঙ্গামাটি সদর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গামাটি কোতোয়ালী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি ১০৩নং বাকছড়ি, ১০৯নং সাপছড়ি এবং ১১০নং শুকরছড়ি এ ৩টি মৌজা নিয়ে গঠিত।
শিক্ষা ব্যবস্থা
সাপছড়ি ইউনিয়নের সাক্ষরতার হার ৩৩.৫০%। এ ইউনিয়নে ১টি মাধ্যমিক বিদ্যালয় ও ১০টি প্রাথমিক বিদ্যালয় রয়েছে।
যোগাযোগ ব্যবস্থা
সাপছড়ি ইউনিয়নে যোগাযোগের প্রধান সড়ক চট্টগ্রাম-রাঙ্গামাটি মহাসড়ক। যে কোন যানবাহনে যাওয়া যায়।
খাল ও নদী
সাপছড়ি ইউনিয়নের পূর্ব এবং দক্ষিণ দিকে রয়েছে কাপ্তাই হ্রদ।
হাট-বাজার
সাপছড়ি ইউনিয়নের প্রধান হাট-বাজার হল মানিকছড়ি বাজার।
নৃত্যগোপাল দাস
thumb|২০২০ সালের ৫ আগস্ট উত্তরপ্রদেশের অযোধ্যায় রাম জন্মভূমি মন্দিরের ভিত্তিপ্রস্তর স্থাপনের জন্য ফলক উন্মোচনের অনুষ্ঠানে নৃত্য গোপাল দাস মহন্ত নৃত্যগোপাল দাস (জন্ম ১৯৩৮) অযোধ্যার বৃহত্তম মন্দিরের প্রধান। মণি রাম দাস কি চাওয়ানি, রাম জন্মভূমি ন্যাস এবং শ্রী রাম জন্মভূমি তীর্থক্ষেত্র সংস্থাগুলি গঠিত অযোধ্যায় রাম মন্দির নির্মাণের জন্য। এছাড়াও তিনি শ্রী কৃষ্ণ জন্মস্থান সেবা সংস্থার প্রধান।
পটভূমি
তিনি ১৯৩৮ সালের ১১ই জুন উত্তরপ্রদেশের মথুরা জেলার কেরহালা গ্রামে জন্মগ্রহণ করেন। ১৯৫৩ সালে দশম শ্রেণীর পরীক্ষায় উত্তীর্ণ হওয়ার পর তিনি বাণিজ্য অধ্যয়নের জন্য মথুরার একটি কলেজে ভর্তি হন কিন্তু যখন তিনি ১২ বছর বয়স শীঘ্রই তিনি অযোধ্যায় গিয়ে পড়াশোনা শেষ করেন। অযোধ্যায়, তিনি মহন্ত রাম মনোহর দাসের শিষ্য হয়েছিলেন এবং বারাণসীতে সংস্কৃত বিশ্ববিদ্যালয় থেকে শাস্ত্রী (ডিগ্রী) নিয়ে স্নাতক হন। অযোধ্যায়, তিনি মহন্ত রাম মনোহর দাসের শিষ্য হন এবং বারাণসীতে সংস্কৃত বিশ্ববিদ্যালয় থেকে শাস্ত্রী (ডিগ্রী) নিয়ে স্নাতক হন। ১৯৬৫ সালে ২৭ বছর বয়সে তিনি একজন মহন্ত হন, শ্রী মণি রাম দাস চাভনির (ছোটি চাভানি) ষষ্ঠ মহন্তের উত্তরসূরি হন। মন্দিরটি শহরের প্রধান ধর্মীয় ও আধ্যাত্মিক আকর্ষণগুলির মধ্যে একটি, এবং প্রতিদিন মহন্ত নৃত্য গোপাল দাস শত শত তীর্থযাত্রীর সাথে দেখা করেন।  রামায়ণ ভবন এবং শ্রী চরধাম মন্দির সহ মন্দির নির্মাণের কৃতিত্ব তাকে দেওয়া হয়।  তিনি "মণিরাম ছাউনি" চালান যেখানে ৫০০ সাধু থাকতেন। তিনি ১৯৮৪ সাল থেকে রাম জন্মভূমি আন্দোলনের সাথে সক্রিয়ভাবে যুক্ত ছিলেন। ২০০৬ সালে যখস রামচন্দ্র দাস পরমহংস মারা গেলে তিনি রাম জন্মভূমি ন্যাসের প্রধান হিসেবে দায়িত্ব গ্রহণ করেন এবং তিনি বর্তমানে শ্রী রাম জন্মভূমি তীর্থক্ষেত্রের প্রধান।
প্রোটেক্টিনিয়াম
থাম্ব|প্রোটেক্টিনিয়ামের ইলেক্ট্রন বিন্যাস প্রোটেক্টিনিয়াম পর্যায় সারণির ৯১দশ মৌল। এটি একটি তেজস্ক্রিয় মৌল।
নামকরণ
১৯১৩ সালে বিজ্ঞানী কে ফাজান্‌স এবং ও গোহ্‌রিং ব্রেভিয়াম নামে একটি মৌল আবিষ্কার করেন যা প্রকৃতপক্ষে প্রোট্যাক্টিনিয়ামই ছিল। তারা ব্রেভিয়াম নামটিই প্রস্তাব করেছিলেন। দ্বিতীয় বিশ্বযুদ্ধ শুরু হয়ে যাওয়ায় বিষয়টি চাপা পড়ে যায়। পরবর্তীতে ১৯১৮ সালে অটো হান এবং লিজে মাইটনার মৌলটি আবিষ্কার করেন। উদারতা দেখিয়ে ফাজান্‌স আর মৌলটির আবিষ্কারক হিসেবে নিজেকে দাবী করেন নি। তিনি কেবল ব্রেভিয়াম নাম বদলে প্রোট্যাক্টিনিয়াম রাখার প্রস্তাব করেন। গ্রিক ভাষায় প্রোট্যাক্টিনিয়াম অর্থ "অ্যাক্টিনিয়ামের পূর্বে"।
আবিষ্কারের ইতিহাস
রসায়নবিদ দিমিত্রি ইভানভিচ মেন্ডেলিফ একা-ট্যান্টালাম নামক একটি মৌলের ভবিষ্যদ্বাণী করেছিলেন অনেক আগেই। এটি বোধহয় একমাত্র তেজস্ক্রিয় মৌল যা স্বীকৃতি লাভের অনেক আগেই আবিষ্কৃত হয়েছিল। ইউরেনিয়াম এবং থোরিয়ামের মধ্যে ৯১নং মৌলটি থাকার কথা। এই ৯১নং মৌলের অর্ধায়ু (৩৪,৩০০ বছর) অনেক বেশি এবং তা আলফা রশ্মি বিকিরণ করে। সে হিসেবে এর ইউরেনিয়াম আকরিকে ভাল পরিমাণেই সঞ্চিত হওয়ার কথা। একা-ট্যান্টালাম এবং এই মৌলের মধ্যে অনেক সাদৃশ্যও রয়েছে। তথাপি এটি আবিষ্কারের স্বীকৃত বছর হল ১৯১৮। এতো দেরীর নির্দিষ্ট কারণও রয়েছে। ইউরেনিয়াম-২৩৮ নামক তেজস্ক্রিয় পরিবারটি সম্বন্ধে আলোচনার মাধ্যমে প্রোট্যাক্টিনিয়াম আবিষ্কারের ইতিহাস পর্যালোচনা করা যায়। বিজ্ঞানী ক্রুক্‌স UX নামক মৌলটি আবিষ্কার করেন এবং এর মাধ্যমেই মূলত তেজস্ক্রিয় মৌলের সন্ধান শুরু হয়। পরবর্তীতে UX2 নামক আরেকটি মৌল আবিষ্কারের কারণে UX-এর নতুন নাম দেয়া UX1।
১৯১৩ সালে ফ্রেডেরিক সডি বলেন, UX এবং ১৯১১ সালে আবিষ্কৃত U-II মধ্যে একটি তেজস্ক্রিয় মৌল থাকা উচিত। এই অজ্ঞাত মৌলের ধর্ম হওয়া উচিত একা-ট্যান্টালামের মত এবং তার অবস্থান হওয়া উচিত পর্যায় সারণীর ৫ম শ্রেণীতে। U-I ও U-II উভয়েই ইউরেনিয়ামের একটি সমস্থানিক এবং U-I এর পশ্চাদপটে U-II কে শনাক্ত করা সহজ ছিল না। যে UX2 'র কথা উল্লেখ করা হয়েছেতা-ই হল একা-ট্যান্টালাম, আর এটিকেও তাই শনাক্ত করা সহজ ছিল না। ১৯১৩ সালের মার্চ মাসের মাঝামাঝি সময়ে বৈজ্ঞানিক কে ফাজান্‌স এবং ও গোহ্‌রিং এই কঠিন কাজটিই করেছিলেন। তারা বিটা কণিকা বিকিরক এবং ১.১৭ মিনিট অর্ধায়ু বিমিষ্ট একটি নতুন তেজস্ক্রিয় মৌল আবিষ্কার করেন যার ধর্ম একা-ট্যান্টালামের মত ছিল। একই বছরের অক্টোবর মাসে তারা খানিকটা নির্দিষ্ট করে বলেন UX2 হচ্ছে থোরিয়াম ও ইউরেনিয়ামের মধ্যে অবস্থিত একটি নতুন তেজস্ক্রিয় মৌল। তারা মৌলটির নাম ব্রেভিয়াম (গ্রিক ভাষায় যার অর্থ ক্ষণজীবন) রাখার প্রস্তাব করেন। ইংরেজ ও জার্মান বিজ্ঞানীরা এর আবিষ্কারের বিষয়টি প্রমাণ করেছিলেন। কিন্তু ইউরেনিয়াম পরিবারে UX2 তার আপন স্থান করে নিলেও পর্যায় সারণীর ৯১নং ঘরে Bv প্রতীকটি স্থাপন করা হয়নি। বর্তমানে কেন ৯১ নং মৌলের আবিষ্কারের তারিখ ১৯১৩ ধরা হয় না তার ব্যাখ্যা দেয়া সম্ভব।
প্রথম বিশ্বযুদ্ধ শুরু না হলে ব্রেভিয়াম মৌলটিই টিকে যেতে পারতো। কিন্তু বিশ্বযুদ্ধ শুরু হওয়ায় তেজস্ক্রিয় রসায়নের গবেষণা কাজে ছেদ পড়েছিল। এছাড়া তথ্য আদান-প্রদান নিষিদ্ধ ঘোষিত হওয়ার কারণে আবিষ্কারের তথ্যাদি বিশ্বব্যাপী ছড়িয়ে দেয়া সম্ভব হয়নি। ব্রেভিয়ামের বিষয়টি চাপা পড়ে যাবার এটি একটি কারণ। অবশ্য মূল কারণ আরেকটি। ৯১নং মৌলটি তেজস্ক্রিয় মৌলের দ্বিতীয় পরিবার তথা অ্যাক্টিনিয়াম পরিবার বা ইউরেনিয়াম-২৩৫ পরিবারে অবস্থিত। কিন্তু তখন এই পরিবারের প্রথম মৌল ধরা হতো অ্যাক্টিনিয়ামকে। তাই এর আগে কোন মৌল থাকতে পারে বলে ধারণা করাটাই ছিল অযৌক্তিক। অবশ্য অনেকে মনে করতেন অ্যাক্টিনিয়াম কোন স্বতন্ত্র পরিবার নয় বরং ইউরেনিয়াম পরিবারের অন্তর্ভুক্ত। ১৯১৩-১৪ সালের দিকে এই ধারণা অনেকেই পোষণ করতে থাকেন এবং প্রায় একই সময়ে ব্রেইয়াম আবিষ্কৃত হয়। ব্রেভিয়ামকে অ্যাক্টিনিয়াম পরিবারে অ্যাক্টিনিয়ামের পূর্বে স্থান দেয়া তাই অসম্ভব ছিল না। কিন্তু তখন বিষয়টির কোন সুরাহা হয়নি। অবশেষে অ্যাক্টিনিয়ামকে প্রথম মৌল হিসেবে প্রায় সবাই মনে নিয়েছিলেন।
ব্যাপারটির সুরাহা হতে শুরু হয় নতুন আবিষ্কৃত তেজস্ক্রিয় মৌল UY-কে কেন্দ্র করে। এটি থোরিয়ামের সমস্থানিক ছিল যাকে রুশ রসায়নবিদ জি আন্তোনভ ১৯১১ সালে আবিষ্কার করছিলেন। আন্তোনভ রাদারফোর্ডের গবেষণাগারে কাজ করতেন। তিনি বলেছিলেন, থোরিয়ামের সমস্থানিক UX1 বিটা কণা ত্যাগ করে ব্রেভিয়াম তথা UX2 তে পরিণত হয়। ১৯১৭ সালে ফরাসি বিজ্ঞানী এ পিকার্ড অ্যাক্টিনিয়াম পরিবারের উৎস সম্বন্ধে কথা বলেন। তার ধারণা ছিল এই পরিবারের প্রারম্ভিক মৌল ইউরেনিয়ামের অন্য কোন অজ্ঞাত (U-I ও U-II ছাড়াও) সমস্থানিক। তিনি এর নাম দেন অ্যাক্টিনোইউরেনিয়াম। তার মতে অ্যাক্টিনোইউরেনিয়াম আলফা কণা ত্যাগ করে UY তে পরিণত হয় এবং তা পরে অ্যাক্টিনিয়ামে রুপান্তরিত হয়। অ্যাক্টিনিয়াম তৈরির ধাপগুলো তাহলে দাড়ায়: AcU a UY b EkaTa a Ac
অ্যাক্টিনিয়াম পরিবারে UY এর অবস্থান সম্বন্ধে যে ধাঁধা ছিল এর মাধ্যমে তারও সমাধান হয়ে যায়। কিন্তু বিষয়টি প্রমাণ করার প্রয়োজনীয়তা ছিল। সডি ও তার সহকারী এ ক্রান্সটন একা-ট্যান্টালাম গবেষণার দ্বিতীয় অধ্যায় নিয়ে কাজ করছিলেন ইংল্যান্ডে। ১৯১৭ সালে ডিসেম্বরে তারা এ সম্বন্ধে একটি গবেষণাপত্র লিখেন যাতে বলা হয়, UY থেকে বিটা কণা নিঃসরণের ফলে একা-ট্যান্টালাম উৎপন্ন হয়। কিন্তু এর আগেই একা-ট্যান্টালাম সম্বন্ধে আরও নির্দিষ্ট তথ্য আবিষ্কার করেছিলেন জার্মান রসায়নবিদ অটো হান ও লিজে মাইটনার। তাই হান ও মাইটনারকেই এখন প্রোট্যাক্টিনিয়ামের আবিষ্কারক বলা হয়। কারণ তারা কেবল মৌলটি আবিষ্কারই করেননি, বরং একই সাথে এর রাসায়নিক ধর্মের সম্ভাব্য সব ধরনের পরীক্ষা করেছিলেন; নির্ণয় করেছিলেন এর অর্ধায়ু এবং এ থেকে নিঃসরিত আলফা কণার গড় মুক্ত পথ। অনেক সময় ইংরেজ ও জার্মান বিজ্ঞানীদেরকে একসাথেই এর আবিষ্কারক বলা হয় যদিও হান ও মাইটনারের আবিষ্কার অনেক বেশি নির্দিষ্ট ছিল। এভাবে পর্যায় সারণীতে Pa প্রতীকটি যু্ক্ত হয় ৯১নং ঘরে। এর সবচেয়ে দীর্ঘ অর্ধায়ু বিশিষ্ট সমস্থানিকের ভর সংখ্যা ছিল ২৩১। ১৯২৭ সালে কয়েক মিলিগ্রাম পরিমাণ Pa2O5 নিষ্কাশন করা সম্ভব হয়।
কিংডম অব হেভেন (চলচ্চিত্র)
কিংডম অব হেভেন (ইংরেজি: Kingdom of Heaven) হল ২০০৫ সালে মুক্তিপ্রাপ্ত একটি ঐতিহাসিক এ্যাকশন চলচ্চিত্র। চলচ্চিত্রটির চিত্রনাট্য রচনা করেছেন উইলিয়াম মোনাহান এবং পরিচালনা করেছেন রিডলি স্কট। ছবিটির কাহিনী নির্মিত হয়েছে ১২শ শতকের ক্রুসেড যুদ্ধের পটভূমিতে, যখন বালিয়ান নামক ফরাসি এক রাজপুত্র জেরুসালেমের প্রতিরক্ষার জন্য এগিয়ে আসেন আয়ুবীয় সুলতান সালাউদ্দিনের বিরুদ্ধে, যিনি খ্রিষ্টান ক্রুসেডারদের কাছ থেকে জেরুসালেমকে পুনুরুদ্ধার করতে হাত্তিনের যুদ্ধের নেতৃত্ব দিচ্ছিলেন। তৎকালীন ইবেলিন সম্রাজ্যের সম্রাটের কনিষ্ঠ পুত্র বালিয়ানের জীবনকে ব্যাপকাকারে কাল্পনিক চিত্রায়নের মাধ্যমে ফুটিয়ে তোলা হয়েছে চলচ্চিত্রটিতে।
পটভূমি
১১৮৪ সাল, ফ্রান্সে বেলিয়ন নামের এক কামার  সম্প্রতি তার স্ত্রীর আত্মহত্যার কারণে শোকসন্তপ্ত। তার গ্রামের পাশ দিয়ে যাওয়া একজন ক্রুসেডার ব্যারন (গডফ্রে অফ ইবেলিন) তাকে তার বাবা বলে পরিচয় দেয় এবং তাকে তার সাথে পবিত্র ভূমিতে (জেরুসালেম) ফিরে যেতে বলে। কিন্তু বেলিয়ন এই প্রস্তাব প্রত্যাখ্যান করে। কিন্তু গডফ্রে যাওয়ার সময় বলে যায় সে যদি পরবর্তীতে মত পরিবর্তন করে তাদের সাথে  আসতে চায় তাবে যেন সে মেসিনার পথে আসে। যে পর্যন্ত মানুষ ইতালিয়ান ভাষায় কথা বলে সেটাই মেসিনা। তারপর যখন অন্য ভাষায় কথা বলে সেটাই পবিত্র ভূমি। যখন ঐ শহরের যাজক (বেলিয়নের সৎ ভাই) তাকে জানায় যে সে তার স্ত্রীর অন্ত্যেষ্টিক্রিয়ার আগে তার শিরশ্ছেদ করতে বলেছিলো ( তাদের বিশ্বাসে আত্মহত্যা ক্ষমার ঊর্ধ্বে আর শিরশ্ছেদ করলে সে ব্যক্তি পরকালে ক্ষমা পাবে না)। বেলিয়ান সেকথা শুনে ক্রোধে তাকে হত্যা করেন এবং গ্রাম থেকে পালিয়ে যান।
বেলিয়ন তার বাবার সাথে যোগ দেয় পবিত্রভূমিতে গিয়ে তার নিজের আর স্ত্রীর ক্ষমা ও পরকালীন মুক্তির আশায়। বিশপের নির্দেশে সৈন্যদল বেলিয়নকে আটক করতে যায় কিন্তু গডফ্রে তাদের বাধা দেয়। তারা চলে যায় কিন্তু একটু পরেই আবার তারা আক্রমণ করে। গডফ্রে তীর বিদ্ধ হয় এবং তার দলের অনেকেই মারা যায়।
বেলিয়ন জেরুসালেমের রাজনৈতিক সংঘের সাথে পরিচিত হয়েছিল : কুষ্ঠরোগী রাজা চতুর্থ বল্ডউইন,  জেরুসালেমের মার্শাল টাইবেরিয়াস, রাজার বোন, রাজকুমারী সিবিলা, যিনি সেই গী দ্য লুসিনিয়ঁর স্ত্রী। সিবিলার আগের স্বামীর থেকে একটি ছেলে আছে । গী টেম্পলার নাইটদের মুসলিমদের বিরুদ্ধে  নৃশংসতা সমর্থন করে এবং মুসলমানদের সাথে যুদ্ধ করতে চায়। রাজা বল্ডউইন এবং সুলতান সালাহউদ্দীনের মধ্যে যে ভঙ্গুর যুদ্ধ বিরতি আছে তা পুরোপুরি ভাঙতে চায়।
১১৮৫ সালে গী এবং তার সহযোগী রেনাল্ড অফ শতিলঁ  একটি সারাসেন কাফেলা অন্যায় ভাবে আক্রমণ করে।  সালাহউদ্দিন পাল্টা আক্রমণ করে রেনাল্ডের দুর্গ কেরাকে। রাজা বল্ডউইনের অনুরোধে বেলিয়ন গ্রামবাসীদের দারুণ রণকৌশলের মাধ্যমে রক্ষা করে যদিও সালাহউদ্দিনের বাহিনী অত্যধিক সংখ্যাগরিষ্ঠ ছিলো । কিন্তু বেলিয়ন বন্দী হয় এবং তার সাথে দেখা হয় সেই ভৃত্যের যাকে সে  মুক্তি দিয়েছিল এই ভুখন্ডে এসেই।  সে ছিলো আসলে সালাহউদ্দিনের প্রধানমন্ত্রী  ইমাদ আদ-দীন। ইমাদ আদ-দীন বেলিয়নকে তার আগের করুণার জন্য মুক্তি দিয়েছিল। সালাহউদ্দিন তার সেনাবাহিনী নিয়ে কেরাকে অবরোধের জন্য উপস্থিত হয়েছিলেন এবং বল্ডউইন তার সাথে সাক্ষাৎ করতে যায় যাতে জেরুসালেমের উপর আক্রমণ না হয়। তারা মুসলমানদের পিছু হটা নিয়ে আলোচনা করে এবং বল্ডউইন রেনাল্ডকে শাস্তি দেওয়ার শপথ করে। সালাহউদ্দিন মেনে নেয়। যদিও এই ঘটনাবলির ধকল তাকে দুর্বল করে দেয় যেহেতু কুষ্ঠ তাকে আগেই অনেকটা কাবু করে ফেলেছে।
বেলিয়ন আর সিবিলার পারস্পরিক সম্পর্ক জানতে পেরে বল্ডউইন বেলিয়ানকে বলে সিবিলাকে বিয়ে করতে এবং সেনাবাহিনীর নিয়ন্ত্রণ নিতে, কিন্তু বেলিয়ন এই প্রস্তাব প্রত্যাখ্যান করেন কারণ এর জন্য গী এবং তার অনুসারী টেম্পলারদের মেরে ফেলতে হবে। আর সে একজন পরিপূর্ণ নাইট হতে চায় আর তাই সে এরকম অন্যায় হতে দিতে পারে না। কিছুদিন পরে বল্ডউইন মারা যান এবং তার ভাগ্নে, সিবিলার পুত্র,পঞ্চম বল্ডউইন রাজা হয়। সিবিলা তার প্রতিনিধি হিসাবে, সালাহউদ্দিনের সাথে তার ভাইয়ের মত শান্তি বজায় রাখতে চায়। ১১৮৬ সালে, সিবিলা জানতে পারে যে তার পুত্রের ও মামার মতো কুষ্ঠরোগ আছে। তৎকালীন বিশ্বাস ছিলো কুষ্ঠরোগীদের জন্য চিরকালীন অভিশাপ রয়েছে , তাই সিবিলা তার ঘুমন্ত পুত্রের কানের মধ্যে বিষ ঢেলে মেরে ফেলার হৃদয়বিদারক সিদ্ধান্ত নেন, তার পরে তিনি তার স্বামী গীর মাথায় মুকুট তুলে দেন এবং গোপনে পুত্রের শোকের জন্য করতে থাকেন।
গী এখন রাজা। সে রেনাল্ডকে মুক্তি দেয়। রেনাল্ডকে বলে তাকে যেন সে মুসলমানদের সাথে যুদ্ধ বাঁধিয়ে দেয়। রেনাল্ড সালাহউদ্দিন এর বোনকে হত্যা করে গীকে সেই যুদ্ধ এনে দেয় যা গী এতদিন চেয়ে আসছিল । সালাহউদ্দিন দূত পাঠায়,সেই দূতদের মাথা ফেরত পাঠিয়ে গী ১১৮৭ সালে সারাসেনদের বিরুদ্ধে যুদ্ধ ঘোষণা করেছিলেন এবং বেলিয়নকে হত্যা করার চেষ্টা করেছিলেন,কিন্তু সে কোনমতে বেঁচে যায় । গী তার সৈন্যদল নিয়ে যুদ্ধ করতে যায়। বেলিয়ন তাকে জেরুসালেমের পানির উৎসের কাছা কাছি থাকার পরামর্শ দেয় কারণ পানি না পেলে তারা বেশিদিন যুদ্ধ করতে পারবে না এবং মারা পরবে আর সালাহউদ্দিন ও এটাই চায় কিন্তু গী তা না শুনে সেনাবাহিনী নিয়ে যুদ্ধে যায়।  সারাসেনরা পরবর্তীতে মরুযুদ্ধে ক্লান্ত এবং পানিশূন্য ক্রুসেডারদের ধ্বংস করে ।  সালাহউদ্দিন গীকে বন্দী করে,রেনাল্ডের শিরশ্ছেদ করে এবং জেরুসালেমের পথে যাত্রা করে। জেরুসালেম হেরেছে বলে বিশ্বাস করে টাইবেরিয়াস সাইপ্রাসের দিকে রওনা দিল, তবে বেলিয়ন শহরের লোকদের রক্ষা করার জন্য থেকে যায় এবং শহরের প্রতিটি লড়াই করতে সক্ষম মানুষকে অনুপ্রাণিত করার জন্য তাদের 'নাইট' করে।  তিন দিন ধরে স্থায়ী শক্তিশালী মুসলমানদের হামলা জেরুসালেমবাসী বেলিয়নের নির্দেশে ও বুদ্ধিমত্তায় মোকাবেলা করে। হতাশ সালাহউদ্দিন বেলিয়নের সাথে আলোচনা করে। বেলিয়ন নিশ্চিত করেন যে সালাহউদ্দিন তাদের আত্মসমর্পণ মেনে নিবে এবং প্রত্যেক খ্রিস্টানকে নিরাপদে যেতে দিবে এবং না মানলে সে শহরটি ধ্বংস করবে। সালাহউদ্দিন জেরুসালেমের বিনিময়ে খ্রিস্টানদের নিরাপদে চলে যেতে দিতে রাজি হন। মুসলমানরা ভাবে যে শহর ধ্বংস হয়ে গেলে হয় যুদ্ধের কোন মানে থাকে না।
শহরে বেলিয়ন যুদ্ধে অপমানিত হওয়া গী দ্য লুসিনিয়ঁর মুখোমুখি হয়, গী তাকে একটি তলোয়ার যুদ্ধে আহবান করে বেলিয়ন গীকে হারায় কিন্তু প্রাণে মারে না, সে তাকে বলে "নাইট হয়ে ওঠো" যেন সে কখনোই তা ছিলো না। জেরুসালেমের নাগরিকরা যখন শহর ছেড়ে যাচ্ছিলো, বেলিয়ন সেখানে সিবিলাকে দেখতে পেলো, সিবিলা তখনো কিছু অঞ্চলের রানী ছিলো কিন্তু সে রানী হিসেবে তার দাবি ত্যাগ করেছে। সিবিলাকে নিয়ে বেলিয়ন ফ্রান্সে ফিরে গেলো। কিছুদিন পর এক ইংরেজ নাইটরা জেরুসালেম পুনরুদ্ধার করার জন্য বেলিয়নকে তাদের সাথে নেওয়ার জন্য  তার শহর দিয়ে যাচ্ছিলো। কারণ এখন সে  জেরুসালেম রক্ষার জন্য বিখ্যাত।কিন্তু তাকে বেলিয়নের কথা জিজ্ঞেস করলে সে  ক্রুসেডারকে বলে সে একজন কামার মাত্র। ইংল্যান্ডের রাজা তাকে জিজ্ঞেস করলেও সে তার উত্তরে অনড় থাকে। তারা চলে যায়। বেলিয়ন সিবিলাকে নিয়ে তার স্ত্রীর কবরের পাশ দিয়ে অজানার দিকে চলে যায়।
একটি উপসংহার দেখানো হয় যে ''
বক্স অফিস
১৩০ মিলিয়ন বাজেটের এই ছবিটি যুক্তরাষ্ট্র এবং কানাডা থেকে ৪৭ মিলিয়ন ডলার এবং ইউরোপ ও বিশ্বের অন্যান্য অংশ থেকে ২১১ মিলিয়ন ডলার আয় করে।
শ্রীনগর লোকসভা কেন্দ্র
শ্রীনগর লোকসভা কেন্দ্রটি জম্মু ও কাশ্মীর কেন্দ্রশাসিত অঞ্চলের ৫টি লোকসভা কেন্দ্রের একটি এবং ১৯৬৭ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ১৫ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল উর্দু। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,২০৭,২৩০ জন।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি কাশ্মীরের সমগ্র বড়গাম, শ্রীনগর ও গণ্ডেরবাল জেলায় অবস্থিত বিধানসভা কেন্দ্রগুলি নিয়ে গঠিত।
ইতিহাস
শ্রীনগর লোকসভা কেন্দ্রে ১৯৬৭ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৯১ সালে জম্মু ও কাশ্মীর গণঅভ্যুত্থানের ফলে এখানে ভোটগ্রহণ পর্ব সফল হয় নি৷
বিধানসভা কেন্দ্র গুলি
লোকসভা কেন্দ্রটি লাদাখ সহ জম্মু ও কাশ্মীর অঞ্চলের ৮৭ টি বিধানসভা কেন্দ্রের মধ্যে কাশ্মীরে অবস্থিত মোট ১৫ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য জম্মু ও কাশ্মীরের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ১৫ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের একটিও বিধানসভা কেন্দ্র তফসিলী জাতি বা তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি লাদাখ সহ জম্মু ও কাশ্মীর অঞ্চলের বিধানসভা কেন্দ্রগুলির মধ্যে ১৬ নং বিধানসভা কেন্দ্র। এটি একটি অসংরক্ষিত আসন। এটি গণ্ডেরবাল জেলায় অবস্থিত৷ এই বিধানসভা কেন্দ্রটি লাদাখ সহ জম্মু ও কাশ্মীর অঞ্চলের বিধানসভা কেন্দ্রগুলির মধ্যে ১৭ নং বিধানসভা কেন্দ্র৷ এটি গণ্ডেরবাল জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি লাদাখ সহ জম্মু ও কাশ্মীর অঞ্চলের বিধানসভা কেন্দ্রগুলির মধ্যে ১৮ নং বিধানসভা কেন্দ্র৷ এটি শ্রীনগর জেলায় অবস্থিত৷ এটি একটি অসংরক্ষিত আসন। এই বিধানসভা কেন্দ্রটি লাদাখ সহ জম্মু ও কাশ্মীর অঞ্চলের বিধানসভা কেন্দ্রগুলির মধ্যে ১৯ নং বিধানসভা কেন্দ্র৷ এটি শ্রীনগর জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি লাদাখ সহ জম্মু ও কাশ্মীর অঞ্চলের বিধানসভা কেন্দ্রগুলির মধ্যে ২০ নং বিধানসভা কেন্দ্র। এটি শ্রীনগর জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি লাদাখ সহ জম্মু ও কাশ্মীর অঞ্চলের বিধানসভা কেন্দ্রগুলির মধ্যে ২১ নং বিধানসভা কেন্দ্র। এটি শ্রীনগর জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি লাদাখ সহ জম্মু ও কাশ্মীর অঞ্চলের বিধানসভা কেন্দ্রগুলির মধ্যে ২২ নং বিধানসভা কেন্দ্র। এটি একটি অসংরক্ষিত আসন। এটি শ্রীনগর জেলায় অবস্থিত৷ এই বিধানসভা কেন্দ্রটি লাদাখ সহ জম্মু ও কাশ্মীর অঞ্চলের বিধানসভা কেন্দ্রগুলির মধ্যে ২৩ নং বিধানসভা কেন্দ্র। এটি একটি অসংরক্ষিত আসন। এটি শ্রীনগর জেলায় অবস্থিত৷ এই বিধানসভা কেন্দ্রটি লাদাখ সহ জম্মু ও কাশ্মীর অঞ্চলের বিধানসভা কেন্দ্রগুলির মধ্যে ২৪ নং বিধানসভা কেন্দ্র। এটি একটি অসংরক্ষিত আসন। এটি শ্রীনগর জেলায় অবস্থিত৷ এই বিধানসভা কেন্দ্রটি লাদাখ সহ জম্মু ও কাশ্মীর অঞ্চলের বিধানসভা কেন্দ্রগুলির মধ্যে ২৫ নং বিধানসভা কেন্দ্র৷ এটি শ্রীনগর জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি লাদাখ সহ জম্মু ও কাশ্মীর অঞ্চলের বিধানসভা কেন্দ্রগুলির মধ্যে ২৬ নং বিধানসভা কেন্দ্র৷ এটি বড়গাম জেলায় অবস্থিত৷ এটি একটি অসংরক্ষিত আসন। এই বিধানসভা কেন্দ্রটি লাদাখ সহ জম্মু ও কাশ্মীর অঞ্চলের বিধানসভা কেন্দ্রগুলির মধ্যে ২৭ নং বিধানসভা কেন্দ্র৷ এটি বড়গাম জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি লাদাখ সহ জম্মু ও কাশ্মীর অঞ্চলের বিধানসভা কেন্দ্রগুলির মধ্যে ২৮ নং বিধানসভা কেন্দ্র। এটি বড়গাম জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি লাদাখ সহ জম্মু ও কাশ্মীর অঞ্চলের বিধানসভা কেন্দ্রগুলির মধ্যে ২৯ নং বিধানসভা কেন্দ্র। এটি বড়গাম জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি লাদাখ সহ জম্মু ও কাশ্মীর অঞ্চলের বিধানসভা কেন্দ্রগুলির মধ্যে ৩০ নং বিধানসভা কেন্দ্র। এটি বড়গাম জেলায় অবস্থিত৷ এটি একটি অসংরক্ষিত আসন৷
আ খ ম হাসান
আবু খায়ের মোহাম্মদ হাসান, যিনি পর্দায় আ খ ম হাসান কিংবা হাসান নামে অধিক পরিচিত (জন্ম: ৩১ মার্চ ১৯৭২) একজন বাংলাদেশী টেলিভিশন অভিনেতা। তিনি হাস্যরসাত্মক চরিত্রে অভিনয়ের জন্য বেশি জনপ্রিয় হলেও তাকে গম্ভীর চরিত্রেও দেখা যায়। সালাউদ্দিন লাভলুর "রঙের মানুষ" নাটকে রাখালের চরিত্রে অভিনয়ের মাধ্যমে তিনি প্রথম জনপ্রিয়তা অর্জন করে। তিনি এ জার্নি বাই পলিটিক্স (২০১১) নাটকে অভিনয়ের জন্য শ্রেষ্ঠ টিভি অভিনেতার জন্য মেরিল-প্রথম আলো সমালোচক পুরস্কারের মনোনয়ন লাভ করেন।
প্রাথমিক জীবন
হাসান জন্মগ্রহণ করেন নারায়ণগঞ্জ জেলায়। তিনি নারায়ণগঞ্জের আদর্শ স্কুলে পড়ালেখা করেন। এরপর নারায়ণগঞ্জের তোলারাম কলেজে পড়েন। বাংলাদেশের জাতীয় বিশ্ববিদ্যালয়ের একটি শাখা কলেজ থেকে তিনি তার গ্র্যাজুয়েশন সম্পূর্ণ করেন। তিনি ছোটবেলা থেকেই অভিনয়ের প্রতি আকৃষ্ট হয়ে পড়েন। পরবর্তীতে যার ফল স্বরূপ বিনোদনপাড়ায় তিনি তার নাম লেখান।
কর্মক্ষেত্র
হাসান ছোটবেলা থেকে অভিনয়ের প্রতি দুর্বল হয়ে পড়েন এবং পরবর্তীতে জীবনে তিনি অভিনয় জীবনে নিজেকে প্রতিষ্ঠিত করেন। ২০০৮ তিনি ডাক্তার বাড়ি চলচ্চিত্রে অভিনয় করেন। তিনি একের পর এক নাটকে অভিনয় করতে থাকেন। তবে সালাউদ্দিন লাভলুর "রঙের মানুষ" নাটকে রাখালের চরিত্রে অভিনয়ের মাধ্যমে সকলের কাছে জনপ্রিয় হয়ে উঠেন।
২০১৯ সালে তিনি মাসুদ করিম সুজনের কিস্তি কাদের ও ডেঙ্গু নাসের টেলিভিশন ধারাবাহিকে অভিনয় করেন। তিনি বাপ বেটা ৪২০ ওয়েব নাটকে প্রথমবারের মত যমজ চরিত্রে অভিনয় করেন। নয়ন মিলটন পরিচালিত নাটকটি সৃষ্টি মাল্টিমিডিয়ার ইউটিউব চ্যানেলে নাটকটি মুক্তি পায়। এই বছর ঈদুল আযহায় তার অভিনীত ৩০টি টেলিভিশন নাটক ও মিনি ধারাবাহিক বিভিন্ন চ্যানেলে প্রচারিত হয়।
সি-ইং
সি-ইং (অজানা - খ্রিস্টপূর্ব ২০৬ অব্দ) ছিলেন ছিন সাম্রাজ্যের তৃতীয় ও শেষ সম্রাট। তিনি খ্রিস্টপূর্ব ২০৭ অব্দের অক্টোবরের মাঝামাঝি থেকে ডিসেম্বরের শুরু পর্যন্ত মাত্র ৪৬ দিন ছিন সাম্রাজ্যের কিছু খণ্ডিত অংশ শাসন করেন। তার আত্মসমর্পণ ও মৃত্যুর মধ্য দিয়ে ছিন সাম্রাজ্যের পতন হয়।
পরিচয়
অধিকাংশ ইতিহাস বইয়ে সি-ইংকে ছিন সাম্রাজ্যের প্রথম সম্রাট কিং শি হুয়াংয়ের জ্যেষ্ঠ পুত্র ফুসুর পুত্র হিসেবে গণ্য করা হয়। সিমা কিয়ান রচিত ইতিহাসের আলেখ্য বইয়ে সি-ইংয়ের বয়স সম্পর্কিত কোন তথ্য পাওয়া যায় নি। এছাড়া বলা হয় তার দুই পুত্র ছিল যাদের সাথে তিনি পরামর্শ করতেন। ছিন্তু ইতিহাসের অধ্যাপক ওয়াং লিকুনের গবেষণায় দেখা যায় তিনি যখন প্রধানমন্ত্রী চৌ গাওকে হত্যা করেন তখন তার বয়স ছিল ১৯ বছরের আশেপাশে। ফলে তার সন্তান থাকলেও তাদের সম্ভাব্য বয়স ছিল ১-২ এবং এতে করে তাদের সাথে রাজকার্য বিষয়ে পরামর্শ করা অসম্ভব। তিনি ধারণা করেন যে সি-ইং ছিন শি হুয়াংয়ের ভাইয়ের পুত্র। আরেকটি বর্ণনায় বলা হয় সি-ইং ছিল ছিন এর শির চাচা। ফলে তিনি ফুসুর ভাই নন, বরং তিনি ছিন শি হুয়াংয়ের ভাই। আবার কোনো কোনো ইতিহাসবেত্তা মনে করেন সি-ইং ছিল ছিন শি হুয়াংয়ের কনিষ্ঠ সৎ ভাই ঝাং চেংজিয়াওয়ের পুত্র।
ক্ষমতা লাভ
সি-ইং ছিন রাজদরবারের একমাত্র ব্যক্তি ছিলেন যিনি সম্রাট ছিন এর শিকে বুঝাতে চেষ্টা করেন যে মেং তিয়ান ও মেং য়িকে হত্যা করা ভুল ছিল। ছিন্তু ততদিনে ছিন এর শি প্রধানমন্ত্রী চৌ গাও কর্তৃক বাধ্য হয়ে আত্মহত্যা করেন। ছিন এর শি আত্মহত্যার পর তিনি নিম্ন উপাধি নিয়ে সিংহাসনে আরোহণ করেন। সিংহাসনে আরোহণের পরে তিনি ছিন এর শির হত্যাকারী চৌ গাওকে প্রলোভন দেখিয়ে ফাঁদে ফেলে হত্যা করেন। সি-ইং ক্ষমতায় আসার পূর্বে খ্রিস্টপূর্ব ২০৯ অব্দ থেকেই রাজনৈতিক অস্থিরতা বৃদ্ধি পেতে থাকে এবং স্থানীয় অনেক উচ্চপদস্থ কর্মচারীরা নিজেদের রাজা দাবী করে। এই অবস্থায় সি-ইং নিজেকে সকল স্থানীয় রাজার রাজা হিসেবে ঘোষণা দেয়।
মৃত্যু ও ছিন সাম্রাজ্যের পতন
সি-ইং শাসক হিসেবে তার পূর্বসূরী ছিন এর শির মতই অদক্ষ ছিলেন। ফলে যোগ্য শাসকে অভাবে ধীরে ধীরে ছিন সাম্রাজ্য ধ্বংস হতে থাকে। পূর্বে ছোট ছোট বিদ্রোহ হলে তা দমন করা হয় ছিন্তু জিয়ং ক্ষমতায় আসার পর বড় ধরনের বিদ্রোহ দেখা দেয়। খ্রিস্টপূর্ব ২০৭ অব্দে সি-ইং ওয়েই নদীর তীরে লিউ বাংয়ের নেতৃত্বে চুয়ের বিদ্রোহীদের আক্রমণে পরাজিত হয়। সি-ইং তার সিংহাসনে আরোহণের ৪৬তম দিনে আত্মসমর্পণ করে। চুয়ের আরেক দলপতি সিয়াং ইয়ু তাকে স্বপরিবারে হত্যা করে। পরের বছর খ্রিস্টপূর্ব ২০৬ অব্দে ছিন সাম্রাজ্যের রাজধানী সিয়ানইয়াং ধ্বংস করা হয় এবং এর মাধ্যমেই ছিন সাম্রাজ্যের পতন হয়।
সমাধি
২০০৩ সালে চীনা প্রত্নতত্ত্ববিদ ইউয়ানের নেতৃত্বে ছিন শি হুয়াংয়ের সমাধির পাশে এক খনন কাজ পরিচালনা করে একটি সমাধি আবিস্কৃত হয়। ইউয়ান সমাধিস্ত করার পদ্ধতি পর্যবেক্ষণ করে ধারণা করেন কিং শি হুয়াং এবং ছিন এর শির সমাধির পাশে অবস্থিত সমাধিটি সি-ইংয়েরই। তিনি অনুমান করেন যে সি-ইং মারা যাবার পর খুব দ্রুত তাকে সমাধিস্ত করা হয়। ফলে সমাধিতে তার নাম না থাকায় এটি খুঁজে বের করা দুস্কর হয়ে ওঠে।
জ্যাক ওরেল
জন জ্যাক ওর‍েল (Jack Worrall; জন্ম: ২০ জুন, ১৮৬১ - মৃত্যু: ১৭ নভেম্বর, ১৯৩৭) ভিক্টোরিয়ার মেরিবোরা এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ও অস্ট্রেলীয় রুলস ফুটবলার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮৫ থেকে ১৮৯৯ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম পেস বোলিং করতেন জন ওরেল নামে পরিচিত জ্যাক ওরেল। ছোটোখাটো গড়ন ও প্রশস্ত কাঁধের অধিকারী জ্যাক ওরেল ঊনবিংশ শতকে অস্ট্রেলিয়ার অন্যতম সেরা সর্বক্রীড়াবিদের ভূমিকায় অবতীর্ণ হয়েছিলেন। কয়েক দশক অস্ট্রেলীয় ফুটবল ও ক্রিকেটের বড়দের আসরে নিজেকে সম্পৃক্ত রাখেন। খেলোয়াড়ী জীবন থেকে অবসর গ্রহণের পর উভয় খেলাতেই কোচের দায়িত্বে ছিলেন। তাকে ‘অস্ট্রেলীয় ফুটবল প্রশিক্ষকের জনক’ হিসেবে আখ্যায়িত করা হয়। ক্রীড়া সাংবাদিকতায় কর্মজীবন অতিবাহিত করেন ও ১৯৩৭ সালে মৃত্যু পূর্ব-পর্যন্ত সংবাদ কক্ষের অত্যন্ত সম্মানীয় সদস্যের মর্যাদা লাভ করেন। আজীবন অনেকবার ক্রীড়া বিতর্কের সাথে যুক্ত হয়ে পড়েন।
শৈশবকাল
চাইনাম্যান্স ফ্লাটের ভিক্টোরিয়ান গোল্ডফিল্ডস এলাকায় জন্মগ্রহণকারী জ্যাক ওরেল আইরিশ বংশোদ্ভূত পিতা-মাতা যোসেফ ও অ্যানের সপ্তম সন্তান ছিলেন। মেরিবোরায় রাজ্য বিদ্যালয়ে ভর্তি হন। তবে, বিশের কোটা অতিক্রান্ত হবার অল্প কয়েকদিন পরই বলারাতে চলে যান। সফররত ইংরেজ দলের বিপক্ষে খেলাকালীন তিনি সকলের মনোযোগের কেন্দ্রবিন্দুতে উপনীত হন। এরফলে, ১৮৮৩ সালে ভিক্টোরিয়ার পক্ষে খেলার জন্যে মনোনীত হন। সাউথ বলারাত ফুটবল ক্লাবে যোগদান করে স্বীয় প্রতিভার স্বাক্ষর রাখেন। মেলবোর্নে চলে যান ও ১৮৮৪ সালে ফিটজরয় ক্লাবে যোগ দেন। ঐ সময়ে ফিটজরয় সবেমাত্র নামী প্রতিযোগিতায় অন্তর্ভুক্ত হয়েছিল। ফিটজরয়ের উত্থানে ও শক্তিশালী দল হিসেবে প্রতিষ্ঠা লাভে ওরেল প্রধান নিয়ামক শক্তি হিসেবে কাজ করেন। গ্রীষ্মে ফিটজরয় ক্রিকেট ক্লাবে খেলতেন।
২৭ সেপ্টেম্বর, ১৮৮৪ তারিখ শনিবারে আলবার্ট পার্কে একটি ক্রিকেট খেলায় অংশ নিয়েছিলেন জ্যাক ওরেল। ফিটজরয় ফুটবল ক্লাবে একজন খেলোয়াড়ের অনুপস্থিত থাকায় ১৮৮৪ সালে সাউথ মেলবোর্নের বিপক্ষে ফিটজরয়ের শেষ খেলায় তাকে খেলানো হয়। তিনি পুরো সময় খেলেন। এভাবেই ওরেল উভয় ক্রীড়াতে নাটকীয়ভাবে দক্ষতা অর্জন করেন।
প্রথম-শ্রেণীর ক্রিকেট
১৮৮৪-৮৫ মৌসুমে তিনি মাঝারিসারিতে ব্যাটিং করতেন ও মিডিয়াম পেস বোলিংয়ে দক্ষ ছিলেন। তবে, টেস্ট দলে তিনি নিয়মিতভাবে খেলার সুযোগ পাননি। এছাড়াও, ভিক্টোরিয়া দলে নিয়মিতভাবে তাকে খেলানো হয়নি। ইংল্যান্ড সফর শেষে মেলবোর্নে ফিরে আসার পর ১৮৯০ সালে দি আর্গাস কর্তৃক বর্ষসেরা খেলোয়াড় হিসেবে নামাঙ্কিত হন। এ পর্যায়ে তিনি ফিটজরয়ের প্রধান খেলোয়াড় ছিলেন। তবে, আঘাতের কারণে ১৮৯২ সালে তেমন ভালো খেলতে পারেন ও ফুটবল খেলা থেকে অবসর গ্রহণের পর গ্রীষ্মকালীন ক্রীড়ার দিকে মনোনিবেশ ঘটান।
১৮৯৬ সালে কার্লটন ক্রিকেট ক্লাবে চলে যান। বিশ্ববিদ্যালয়ের পক্ষে রেকর্ডসংখ্যক অপরাজিত ৪১৭ রান তুলেন ও ব্লুধারী হন। আক্রমণধর্মী ব্যাটসম্যান হিসেবে খেলার জন্যে পরিচিতি পান। প্রায়শই ব্যাটিং উদ্বোধনে নামতেন কিন্তু, খুব কম সময়ই বোলিংয়ে অগ্রসর হতেন। মাঠে উজ্জ্বীবনী শক্তি প্রদান ও নেতৃত্বের গুণাবলী থাকায় ষোলবার ভিক্টোরিয়া দলকে নেতৃত্ব দিয়েছেন। রাজ্য দলের পক্ষে বড় ধরনের ইনিংস খেলে প্রভূতঃ সুনাম কুড়ান।
আন্তর্জাতিক ক্রিকেট
সমগ্র খেলোয়াড়ী জীবনে এগারোটি টেস্টে অংশগ্রহণ করেছেন জ্যাক ওরেল। ১ জানুয়ারি, ১৮৮৫ তারিখে মেলবোর্নে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৪ আগস্ট, ১৮৯৯ তারিখে ওভালে একই দলের বিপক্ষে সর্বশেষ টেস্টে অংশ নেন তিনি।
শীতকালে অস্ট্রেলিয়া দলে ইংল্যান্ড গমনার্থে তিনি মনোনীত হন। ১৮৮৪-৮৫ মৌসুমে অ্যাশেজ সিরিজের প্রথম টেস্টে অংশ নেন। খেলায় একজন খেলোয়াড়ের আর্থিক মতানৈক্যতায় শূন্য স্থান পূরণে তাকে শেষ মুহূর্তে দলে অন্তর্ভুক্ত করা হয়। দলের অধিকাংশ খেলোয়াড়ের পাশাপাশি তিনিও ভেজা ইংরেজ গ্রীষ্মে নিজেকে মানিয়ে নিতে পারেননি ও তার দক্ষতা ব্যর্থতায় পর্যবসিত হয়।
ঘরোয়া ক্রিকেটে প্রতিভাকে মূল্যায়িত করে ১৮৯৯ সালে ইংল্যান্ড গমনের জন্যে অস্ট্রেলিয়া দলে অন্তর্ভুক্ত করা হয়। এ পর্যায়ে তার বয়স ছিল ৩৮ বছর। ব্যাটিং কিংবদন্তি ভিক্টর ট্রাম্পারের সাথে পাঁচ-টেস্ট নিয়ে গড়া সিরিজের সবকটি টেস্টেই শীর্ষসারিতে ব্যাট করতেন। হেডিংলি টেস্টে ৭৬ রানের সেরা ইনিংস খেলেন। পোতানো উইকেটে তার এ সংগৃহীত রান অস্ট্রেলিয়াকে জয়লাভে সহায়তা করে। তবে, বয়সের ভারে ন্যূহ হয়ে পড়া জ্যাক ওরেলের এটিই সর্বশেষ টেস্ট সিরিজ ছিল। তাসত্ত্বেও, ৪০ বছর বয়সে ১৯০২ সাল পর্যন্ত ভিক্টোরিয়ার পক্ষে খেলা চালিয়ে যান। ১৪০টি প্রথম-শ্রেণীর ক্রিকেট খেলায় অংশ নিয়ে ২০.৯৯ গড়ে ৪৬৬০ রান ও ২৩.১০ গড়ে ১০৫ উইকেট লাভ করেন। ১০১টি ক্যাচ তালুবন্দী করেন ও সাতটি শতরান করেছিলেন তিনি।
কোচিং
১৯০২ সালে কার্লটন ক্রিকেট ক্লাবের সম্পাদক থাকা অবস্থায় ফুটবল ক্লাবেও একই দায়িত্বে ছিলেন। বেশ কয়েকবছর তাকে ক্লাবের ব্যবস্থাপক বা সম্পাদক হিসেবে উল্লেখ করা হতো। দলটি খুব দ্রুত খেলায় উত্তরণ ঘটায়। ১৯০৩, ১৯০৪ ও ১৯০৫ সালে চূড়ান্ত খেলায় অংশ নেয়। তবে, শিরোপার সন্ধান পায়নি। ঐ সময়ে ওরেলের পুরনো ক্লাব ফিটজরয় প্রতিযোগিতার শিরোপা লাভ করে। পরবর্তী দুই বছর কার্লটন দল চূড়ান্ত খেলায় অংশ নিতে পারেনি। তাসত্ত্বেও, ক্রমাগত তিনি খেলোয়াড়দেরকে সফলতার কেন্দ্রবিন্দুতে পৌঁছানোর প্রয়াস চালান। অবশেষে, এক পর্যায়ে তারা সফল হয়। ১৯০৬ সালে একদল তরুণদেরকে নিয়ে গড়া দলটি চীরপ্রতিদ্বন্দ্বী ফিটজরয়কে রেকর্ডসংখ্যক গোলের ব্যবধানে পরাজতি করে ও শিরোপা ছিনিয়ে নেয়।
ক্রিকেটের পাশাপাশি অস্ট্রেলীয় রুলস ফুটবলার ছিলেন। ফিটজরয় ফুটবল ক্লাবের পক্ষে ভিএফএ প্রতিযোগিতায় অংশ নেন। উভয় ক্রীড়াতেই প্রথিতযশা কোচের ভূমিকায় অবতীর্ণ হন ও সাংবাদিক ছিলেন।
১৯০৫ সালে অস্ট্রেলিয়ান ফুটবল কাউন্সিল গঠনে গুরুত্বপূর্ণ ভূমিকা রাখেন। ওরেলকে ভিক্টোরিয়ার অন্যতম প্রতিনিধি হিসেবে নির্বাচিত করা হয়। ১৯০৯ সালে ভিক্টোরিয়ান ক্রিকেট অ্যাসোসিয়েশন (ভিসিএ) জ্যাক ওরেলকে রাজ্যের কোল্টস দলের কোচ হিসেবে মনোনীত করে।
ব্যক্তিগত জীবন
ক্রিকেট খেলা থেকে অবসর গ্রহণের পর সিডনিতে সাংবাদিকতা জীবনের শুরুতে রেফারিতে কাজ করেন। এরপর দি অস্ট্রালেশিয়ানে যোগ দেন ও উভয় ক্রীড়া নিয়ে লেখতে শুরু করেন। ১৯৩০-এর দশকে সংবাদপত্রের জগতে তিনি জ্যেষ্ঠ ব্যক্তির ভূমিকায় অবতীর্ণ হয়েছিলেন। ১৯৩২-৩৩ মৌসুমে ইংরেজদের অস্ট্রেলিয়া সফরে বডিলাইন কৌশল গ্রহণের বিপক্ষে অনেকবার সোচ্চার ছিলেন।
ব্যক্তিগত জীবনে বিবাহিত ছিলেন। ১৮৯৩ সালে ফিটজরয়ের অ্যাগ্নেস ম্যাককুলাম নাম্নী এক রমণীর পাণিগ্রহণ করেন। ১৯৩৭-৩৮ মৌসুমের শুরুতে মেলবোর্নের কাছাকাছি ভিক্টোরিয়ার ফেয়ারফিল্ড এলাকায় তার দেহাবসান ঘটে। ১৭ নভেম্বর, ১৯৩৭ তারিখে ৭৬ বছর বয়সে তার মৃত্যু হয়। মৃত্যুকালে স্ত্রী ও ডরিস লিলিয়ান নাম্নী এক কন্যাকে রেখে চলে যান। এমসিজিতে তার সম্মানার্থে শেফিল্ড শিল্ডের খেলা আয়োজনকালে মৌসুমের অর্ধেক সময় অর্ধ-নমিত রাখা হয়। ভিক্টোরিয়ার হাইডেলবার্গে তার শবানুষ্ঠানে সাবেক ফুটবলার, ক্রিকেটার, সাংবাদিক ও প্রশাসকদের অংশগ্রহণ ছিল।
১৯৯৬ সালে অস্ট্রেলীয় রুলস ফুটবলে জ্যাক ওরেলের অসামান্য অবদানের স্বীকৃতিস্বরূপ খেলোয়াড় হিসেবে অস্ট্রেলীয় ফুটবল হল অব ফেমে অন্তর্ভুক্ত করা হয়।
বিতর্ক
১৮৯২ সালে ফিটজরয় ক্রিকেট ক্লাবের সাথে আর্থিক মতানৈক্য ঘটে। এরফলে, তিনি ফিটজরয় ত্যাগ করে কার্লটনে চলে যান। ১৯০২ সালে ইংল্যান্ডে অস্ট্রেলিয়ার দুইজন বোলারের বোলিংভঙ্গীমা প্রদর্শনের বিষয়ে প্রতিবেদন লেখেন। এর প্রতিক্রিয়াস্বরূপ ঐ মৌসুমের বাদ-বাকী সময় ভিসিএ কর্তৃপক্ষ ভিক্টোরিয়ার পক্ষে খেলায় অংশগ্রহণ করা থেকে তাকে বিরত রাখে। ১৯০৪ সালে মৌসুম-পূর্ব সময়ে কার্লটন ফুটবল ক্লাবের অর্থ আত্মসাতের অভিযোগে কার্লটনের কোচ হিসেবে তাকে বরখাস্ত করা হয়। তদন্তের পর তিনি নির্দোষ প্রমাণিত হন ও পুণর্বহাল হন। ১৯০৯ সালে কার্লটনের একজন খেলোয়াড় প্রশিক্ষণের অতিরিক্ত শর্তাবলীর বিপক্ষে অবস্থান নেয় ও কার্লটনের কোচ হিসেবে তার পদত্যাগ চান।
ছোট কাটারা
right|thumb|ছোট কাটারার ধ্বংসাবশেষ right|thumb|জল রং এ আঁকা ছোট কাটরা ছোট কাটারা শায়েস্তা খানের আমলে তৈরি ঢাকায় একটি ইমারত। আনুমানিক ১৬৬৩ - ১৬৬৪ সালের দিকে এ ইমারতটির নির্মাণ কাজ শুরু হয় এবং তা ১৬৭১ সালে শেষ হয়েছিল। এটির অবস্থান ছিল বড় কাটারার পূর্বদিকে হাকিম হাবিবুর রহমান লেনে বুড়িগঙ্গা নদীর তীরে। ইমারতটি দেখতে অনেকটা বড় কাটারার মত হলেও এটি আকৃতিতে বড় কাটারার চেয়ে ছোট এবং এ কারণেই হয়তো এর নাম হয়েছিল ছোট কাটারা। তবে ইংরেজ আমলে এতে বেশ কিছু সংযোজন করা হয়েছিল। ১৮১৬ সালে খ্রিস্টান ধর্মপ্রচারক লিওনার্দ এখানে ঢাকার প্রথম ইংরেজি স্কুল খুলেছিলেন।
বর্তমানে ছোট কাটারা বলতে কিছুই বাকি নেই শুধু একটি ভাঙা ইমারত ছাড়া। যা শুধু বিশাল তোরণ মতন সরু গলির উপর দাঁড়িয়ে আছে। চারদিকে অসংখ্য দোকান এমন ভাবে ঘিরে ধরেছে যে দেখে বোঝার উপায় নেই যে এখানে মুঘল আমলের এমন একটি স্থাপত্য ছিল।
ব্যবহার
শায়েস্তা খানের আমলে ছোট কাটরা নির্মিত হয়েছিল সরাইখানা বা প্রশাসনিক কাজে ব্যবহারের জন্য। কোম্পানি আমলে ১৮১৬ সালে খ্রিস্টান ধর্মপ্রচারক লিওনারদ ছোট কাটরায় খুলেছিলেন ঢাকার প্রথম ইংরাজি স্কুল। ১৮৫৭ সালে, এখানে প্রতিষ্ঠা করা হয়েছিল ঢাকার প্রথম নরমাল স্কুল। উনিশ শতকের শেষ দিকে অথবা বিশ শতকের প্রথম দিকে ছোট কাটরা ছিল নবাব পরিবারের দখলে। এবং তাতে তখন ' কয়লা ও চুনার কারখানার কাজ' চলত।
বিবি চম্পার স্মৃতিসৌধ
ছোট কাটরার সাথে বিবি চম্পার স্মৃতিসৌধ অবস্থিত ছিল।, এক গম্বুজ, চার কোণা, প্রতিপাশে ২৪ ফুট দীর্ঘ ছিল স্মৃতিসৌধটি। তায়েশ লিখেছেন, 'পাদ্রী শেফার্ড ওটা ধ্বংস করে দিয়েছেন।' শেফার্ড বোধহয় কবরটি মাটির সঙ্গে মিশিয়ে দিয়েছেন। বিবি চম্পা কে ছিলেন তা সঠিক জানা যায় নি। তবে কারো মতে তিনি শায়েস্তা খাঁর মেয়ে।
ছোট কাটরার বর্তমান অবস্থা
বর্তমানে, ছোট কাটরাকে প্রায় ধ্বংস করে ফেলা হয়েছে। কিন্তু এখনও এর ধ্বংসাবশেষ দেখলে বোঝা যায় মোঘল আমলে নদীতীরে দাঁড়িয়ে থাকা কাটরাকে কী সুন্দরই না দেখাত!
পঞ্চগ্রাম (দ্ব্যর্থতা নিরসন)
ইহা একটি দ্ব্যর্থতা নিরসন পাতাঃ
কালোবাসক
কালো বাসক অ্যাকান্থেসিয়া পরিবারের একটি সপুষ্পক উদ্ভিদ। এই ফুলগুলো হিমালয়, পশ্চিম চীন, ভারত, নেপাল ও বাংলাদেশে পাওয়া যায়। এই চিরসবুজ গুল্মের শক্ত শাখাপ্রশাখা রয়েছে‌। বাগানে এই গাছগুলোকে গুরুত্ব দেওয়ার কারণ হলো এর জেনশিয়ান নীল রঙের ফুল। ক্রান্তীয় অঞলে এমন ফুল খুব কম গাছেই দেখতে পাওয়া যায়।
ল্চে-ব্ত্সুন-সেং-গে-দ্বাং-ফ্যুগ
ল্চে-ব্ত্সুন-সেং-গে-দ্বাং-ফ্যুগ দ্বাদশ শতাব্দীর একজন তিব্বতী বৌদ্ধ ছিলেন যিনি বিমলমিত্র রচিত বি-মা-স্ন্যিং-থিগ সম্বন্ধে পণ্ডিত ছিলেন।
ফুটবল ক্লাব অ্যান্ডোরা
ঘরোয়া ফুটবলে, অ্যান্ডোরা এপর্যন্ত ৩টি শিরোপা জয়লাভ করেছে। আদ্রিয়া ভিলানোভা, নিকো রাত্তি, কার্লোস মার্তিনেস, মার্ক ফের্নান্দেস এবং সিনান বাকিসের মতো খেলোয়াড়গণ অ্যান্ডোরার জার্সি গায়ে মাঠ কাঁপিয়েছেন।
পিসিএ বর্ষসেরা খেলোয়াড়
রেগ হেটার কাপ ফর দ্য ন্যাটওয়েস্ট পিসিএ প্লেয়ার অব দি ইয়ার (PCA Player of the Year) সাংবার্ষিকভিত্তিতে প্রদেয় ক্রিকেট পুরস্কার বিশেষ। প্রথম-শ্রেণীর ইংরেজ কাউন্টি ক্রিকেটে বছরব্যাপী দূর্দান্ত ক্রীড়াশৈলী প্রদর্শনকারী খেলোয়াড়কে পিসিএ প্লেয়ার অব দি ইয়ার সম্মাননা প্রদান করা হয়ে থাকে।
১৯৭০ সাল থেকে পিসিএ বর্ষসেরা খেলোয়াড় পুরস্কার প্রদান করা হচ্ছে। বিজয়ী নির্ধারণে খেলোয়াড়দের ট্রেড ইউনিয়ন পেশাদার ক্রিকেটার্স অ্যাসোসিয়েশনের (পিসিএ) সদস্যরা তাদের ভোটাধিকার প্রয়োগ করেন। প্রথম বছরে যৌথভাবে মাইক প্রোক্টর ও জ্যাক বন্ডকে প্রদান করা হয়। এরপর থেকে প্রত্যেক মৌসুমে একজনকে এ পুরস্কার প্রদানে মনোনয়ন করা হয়। বিজয়ী খেলোয়াড়কে বিশিষ্ট ক্রীড়া সাংবাদিক, মেরিলেবোন ক্রিকেট ক্লাবের সদস্য, লর্ডস ট্যাভোর্নার ও সারে কাউন্টি ক্রিকেট ক্লাবের আজীবন সদস্য রেগ হেটারের নামানুসরণে প্রবর্তিত রেগ হেটার কাপ পুরস্কার হিসেবে দেয়া হয়। এ পুরস্কার প্রদানকালীন বিজয়ীকে উদ্দেশ্য করে স্মারকসূচক বক্তব্য প্রদান করা হয়ে থাকে। ২০১৪ সালের বিজয়ী অ্যাডাম লিথকে বলা হয় যে, ‘আপনার সমপক্ষীয়গণ ভোটের মাধ্যমে আপনাকে মনোনীত করেছেন। এটি আনন্দঘন মুহূর্ত। আপনি বছরব্যাপী চমৎকার খেলেছেন।’
ইতিহাস
১৯৭০ সালে প্রথমবারের মতো এ পুরস্কার লাভের জন্য গ্লুচেস্টারশায়ারের মাইক প্রোক্টর ও ল্যাঙ্কাশায়ারের জ্যাক বন্ডকে যৌথভাবে মনোনীত করা হয়। সাতজন খেলোয়াড় একাধিকবার এ পুরস্কার পেয়েছেন। তন্মধ্যে, স্যার রিচার্ড হ্যাডলি (১৯৮১, ১৯৮৪ ও ১৯৮৭) এবং মার্কাস ট্রেসকোথিক (২০০০, ২০০৯ ও ২০১১) তিনবার বর্ষসেরা হন। দুইজন খেলোয়াড়–অ্যান্ড্রু ফ্লিনটফ ও জন লিভার ধারাবাহিকভাবে দুইবার বর্ষসেরা হন।
আঠারোটি প্রথম-শ্রেণীর কাউন্টি দলগুলোর সবগুলোই এ পুরস্কার লাভে সক্ষমতা দেখিয়েছে। তন্মধ্যে, গ্লুচেস্টারশায়ারের খেলোয়াড়েরা সর্বাধিক ছয়বার এ পুরস্কার পেয়েছে। অন্যদিকে, ডার্বিশায়ার, গ্ল্যামারগন, লিচেস্টারশায়ার ও সাসেক্সের খেলোয়াড়েরা মাত্র একবার পিসিএ বর্ষসেরা খেলোয়াড়ের পুরস্কারের দাবীদার হন।
উনিশবার পিসিএ বর্ষসেরা খেলোয়াড় পুরস্কার লাভকারী খেলোয়াড় উইজডেন কর্তৃক বর্ষসেরা ক্রিকেটারের সম্মাননায় ভূষিত হয়েছেন। ২০০৫ সালের পিসিএ বর্ষসেরা খেলোয়াড় পুরস্কার লাভের অধিকারী অ্যান্ড্রু ফ্লিনটফকে একই বছরে বিবিসি বর্ষসেরা ক্রীড়াব্যক্তিত্ব পুরস্কারে ভূষিত করা হয়েছিল। ২০১২ সালে ক্রিকেট রাইটার্স ক্লাব কর্তৃক প্রবর্তিত বর্ষসেরা কাউন্টি চ্যাম্পিয়নশীপ পুরস্কার প্রদানের পর থেকে পিসিএ বর্ষসেরা খেলোয়াড় পুরস্কার লাভকারী তিনজনের মধ্যে দুইজন পেয়েছেন।
তথ্যসূত্র
সাধারণ
নির্দিষ্ট
কুমার আপার নদী
কুমার আপার নদী বাংলাদেশের দক্ষিণ-পশ্চিমাঞ্চলের মাদারীপুর জেলার একটি নদী। নদীটির দৈর্ঘ্য ২০ কিলোমিটার, গড় প্রস্থ ১৪৮ মিটার। বাংলাদেশ পানি উন্নয়ন বোর্ড বা "পাউবো" কর্তৃক কুমার আপার নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১২।
প্রবাহ
কুমার আপার নদীটি মাদারীপুর সদর উপজেলার আড়িয়ল খাঁ নদ হতে উৎপত্তি লাভ করে একই জেলার রাজৈর উপজেলার হোসেনপুর ইউনিয়নে প্রবহমান মাদারীপুর বিল রুট নদীতে পতিত হয়েছে। নদীটি বারোমাসি প্রকৃতির। জানুয়ারি-ফেব্রুয়ারি মাসে পানিপ্রবাহ কম থাকে। এই নদীতে জোয়ারভাটা খেলে। সাধারণত বর্ষাকালে বন্যা হয়। নদীটির গভীরতা ৮ মিটার। নদী অববাহিকার আয়তন ১৬০ বর্গকিলোমিটার।
বুলন্দশহর জেলা
বুলন্দশহর জেলা (बुलन्दशहर ज़िला, উর্দু: ) হল ভারতের উত্তরপ্রদেশ রাজ্যের একটি জেলা। এই জেলার জেলাসদর হল বুলন্দশহর।
জনপরিসংখ্যান
২০১১ সালের জনগণনা অনুসারে, বুলন্দশহর জেলার জনসংখ্যা ৩,৪৯৮,৫০৭, যা লিথুয়ানিয়া রাষ্ট্রের বা মার্কিন যুক্তরাষ্ট্রের কানেক্টিকাট রাজ্যের প্রায় সমান। জনসংখ্যার হিসেবে এই জেলার স্থান ভারতের জেলাগুলির মধ্যে ৮৫তম। এই জেলার জনঘনত্ব, ২০০১-১১ দশকে জনসংখ্যা বৃদ্ধির হার ২০.০৯%, লিঙ্গানুপাতের হার প্রতি ১০০০ পুরুষে ৮৯২ জন নারী, এবং সাক্ষরতার হার ৭০.২৩%.
স্মিথ অ্যান্ড ওয়েসন
স্মিথ অ্যন্ড ওয়েসন (Smith & Wesson বা সংক্ষেপে S&W) হচ্ছে যুক্তরাষ্ট্রের সর্ববৃহৎ আগ্নেয়াস্ত্র উৎপাদনকারী প্রতিষ্ঠান। যুক্তরাষ্ট্রের ম্যাসাচুসেটস অঙ্গরাজ্যের স্প্রিংফিল্ডে এটির বাণিজ্যিক সদর দপ্তর অবস্থিত। ১৮৫২ সালে প্রতিষ্ঠিত হওয়ার পর থেকে স্মিথ অ্যান্ড ওয়েসনের পিস্তল ও রিভলভার বিশ্বজুড়ে পুলিশ, ও সশস্ত্রবাহিনীর সদস্যদের কাছে একটি আদর্শ পছন্দ। এছাড়া হলিউডের বিভিন্ন চলচ্চিত্রে স্মিথ অ্যান্ড ওয়েসনের বিভিন্ন অস্ত্রের ছবি ও প্রদশর্নী দেখা গেছে। বিশেষ করে ক্লিন্ট ইস্টউডের ডার্টি হ্যারি চলচ্চিত্রে। প্রতিষ্ঠার পর বহু বছর ধরেই এই অস্ত্রপ্রস্তুতকারী প্রতিষ্ঠানটি অনেক জনপ্রিয় অস্ত্রের সাথে বিশ্বকে পরিচয় করিয়ে দিয়েছে।
কাজললতা
কাজললতা হল একটি জনপ্রিয় বাংলা চলচ্চিত্র যা পরিচালনা করেন বিকাশ রায়। এই চলচ্চিত্রটি বিখ্যাত লেখক নীহার রঞ্জন গুপ্ত এর গল্প অবলম্বনে নির্মিত। এই চলচ্চিত্রটি ১৯৭৫ সালে বিবেক প্রোডাকশান্স ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন নচিকেতা ঘোষ। এই চলচ্চিত্রটির মুখ্য চরিত্রে অভিনয় করেন উত্তম কুমার, অপর্ণা সেন, পাহাড়ী সান্যাল' বিকাশ রায়।
হেক্টর
হেক্টর, ভূমি পরিমাপের একটি একক। পুরনো মেট্রিক পদ্ধতির অংশ কিন্তু আধুনিক মেট্রিকপদ্ধতিতে এটিকে রাখা হয়নি।
* ১ হেক্টর সমান
=২.৪৭১ একর
=৬.২২৯১০৮৭৯৬২৯৬৩ কানি
=১২৪.৫৮২১৭৫৯২৫৯৩ গন্ডা
=১৪৯.৪৯৮৬১১১১১১১ কাঠা
=৪৯৮.৩২৮৭০৩৭০৩৭ কড়া
=১৪৮২.৬৩০৮৫৩৯৯৪৫ ক্রান্তি
=১৪৯৪.৯৮৬১১১১১১১ কন্ঠ
* আবার ১ হেক্টর সমান